Document ID: /roh_data/filtered/fineweb-2-filterrobots_roh.jsonl.gz/31207

Fin d’alarm a New York
- Venderdi, 23.9.2016, 10:15
Curt suenter mesanotg han las autoritads da New York dà fin d’alarm. Quai tenor medias localas. Ins haja intercurì in vehichel bandunà al Terminal B, dentant chattà nagut dubius.
Pervi dal alarm da la gievgia saira avevan ils viagiaturs stuì bandunar l’edifizi. Quai ch’aveva per consequenza numerus retards a l’eroport e colonnas sin las vias en la vischinanza.
Cloms d’urgenza s’augmentan
Dapi las attatgas cun bumbas a New York e New Jersey la fin d’emna passada datti dapli cloms d’urgenza tar la polizia. Quai tenor l’emettur NBC.
RR novitads 9:00